DA
C 257/6
Den Europæiske Unions Tidende
4.7.2022
Domstolens dom (Anden Afdeling) af 12.
maj 2022 — Christoph Klein mod Europa-Kommissionen (Sag C-430/20 P) (1) (Appel – artikel 265 TEUF – passivitetssøgsmål – direktiv 93/42/EØF – medicinsk udstyr – artikel 8, stk.
1 og 2 – beskyttelsesklausulprocedure – en medlemsstats underretning om en afgørelse om forbud mod markedsføring af et medicinsk udstyr – Europa-Kommissionens undladelse af at reagere gennem længere tid – manglende afgørelse – formaliteten – søgsmålskompetence – søgsmålsfrist – opfordring til at handle inden for en rimelig frist – princippet om god forvaltningsskik – Den Europæiske Unions Rets begrundelsespligt) (2022/C 257/07) Processprog: tysk Parter Appellant: Christoph Klein (ved Rechtsanwalt H.-J. Ahlt) Den anden part i appelsagen: Europa-Kommissionen (først ved C. Hermes, F. Thiran og M. Jáuregui Gómez, derefter ved C. Hermes og F. Thiran, som befuldmægtigede)
Konklusion 1) Den Europæiske Unions Rets kendelse af 2. juli 2020, Klein mod Kommissionen (T-562/19, EU:T:2020:300), ophæves, for så vidt som Retten herved afviste Christoph Kleins søgsmål i henhold til artikel 265 TEUF med påstand om, at det blev fastslået, at Europa-Kommissionen retsstridigt havde undladt at handle i forbindelse med den beskyt­ telsesklausulprocedure, som Forbundsrepublikken Tyskland havde indledt den 7. januar 1998, og at træffe afgørelse i henhold til Rådets direktiv 93/42/EØF af 14. juni 1993 om medicinsk udstyr med hensyn til Inhaler-udstyret Broncho Air®.
2) Sagen hjemvises til Den Europæiske Unions Ret med henblik på, at denne træffer afgørelse vedrørende realiteten.
3) Afgørelsen om sagsomkostningerne udsættes.
(1)
EUT C 371 af 3.11.2020.
Domstolens dom (Ottende Afdeling) af 12.
maj 2022 — Sag indledt af RR og JG (anmodning om præjudiciel afgørelse fra Spetsializiran nakazatelen sad — Bulgarien) (Sag C-505/20) (1) (Præjudiciel forelæggelse – retligt samarbejde i straffesager – indefrysning og konfiskation af redskaber og udbytte fra strafbart forhold i Den Europæiske Union – direktiv 2014/42/EU – artikel 4 – konfiskation – artikel 7 – indefrysning – artikel 8 – processuelle garantier – indefrysning og konfiskation af et formuegode, der tilhører en tredjemand uden for straffesagen – national lovgivning, der ikke fastsætter nogen retsmidler for tredjemænd under retssagen og ikke tillader eventuel tilbagelevering af det pågældende formuegode før afslutningen af straffesagen) (2022/C 257/08) Processprog: bulgarsk Den forelæggende ret Spetsializiran nakazatelen sad